
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 80
din 17 aprilie 2014
privind acceptarea de către Municipiul Sighişoara a donaţiei unui panou, din partea doamnei 
Braşoveanu Alexandrina (Alina Vodă)

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 8.328/III/09.04.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea - oferta de donaţie a doamnei Braşoveanu Alexandrina (Alina Vodă), înregistrată la Municipiul Sighişoara cu nr. 8.321/09.04.2014, prin care face cunoscut faptul că doreşte să doneze Municipiului Sighişoara, creaţia sa, intitulată „Cerul Sighişoarei”, panou, 180/80 cm, ulei de pânză şi colaj, din expoziţia „Zoom pe cetate - Sighişoara” care a avut loc la Palatul Parlamentului;

Văzând prevederile Legii nr. 273/2006 privind finanţele publice locale, cu modificările şi completările ulterioare; 

Ţinând cont de prevederile art. 3 din Legea nr. 213/1998 privind bunurile proprietate publică, cu modificările şi completările ulterioare;

Văzând prevederile art. 863, lit. „c”, art. 985 şi ale art. 1011-1033 din Legea nr. 287/2009 privind Codul civil, republicat, cu modificările şi completările ulterioare, cu referire la dobândirea dreptului de proprietate publică şi donaţie;

Luând în considerare şi prevederile art. 121 alin. 3 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora „Donaţiile şi legatele cu sarcini pot fi acceptate numai cu aprobarea consiliului local sau, după caz, a consiliului judeţean, cu votul majorităţii consilierilor locali sau judeţeni, după caz, în funcţie”;

Văzând Raportul de specialitate nr. 8.329/III/09.04.2014 al Serviciului Relaţii Publice, prin care se propune acceptarea de către Municipiul Sighişoara a donaţiei unui panou, creaţie proprie, din partea doamnei Braşoveanu Alexandrina (Alina Vodă), îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (1), (9), art. 45 (2), art. 115 (1) lit. „b” şi a art. 121 (3) din Legea nr. 215/2001, Legea administraţiei publice locale, republicată, cu completările şi modificările ulterioare,

H O T Ă R Ă Ş T E:

Art. 1. Se acceptă de către Municipiul Sighişoara donaţia panoului din partea doamnei Braşoveanu Alexandrina (Alina Vodă), domiciliată în Bucureşti, str. Aleea Valea Bujorului nr. 1, bl. D9, sc. D, ap. 33, sector 6, panou creaţie proprie a acesteia, având următoarele caracteristici:

· panou, ulei de pânză şi colaj, intitulat „Cerul Sighişoarei”, 180/80 cm. Panoul este alcătuit dintr-un ansamblu de 5 lucrări: patru lucrări 40/40 cm, ulei pe pânză reprezentând elemente arhitecturale din clădirea Primariei, care încadrează  o lucrare de 100/80 cm  colaj  cu fotografii ale Primăriei şi Turnului cu Ceas; semnătura din puncte cu iniţialele AV.
Art. 2. Contractul de donaţie pentru bunul prevăzut la art. 1 din prezenta hotărâre, dintre doamna Braşoveanu Alexandrina (Alina Vodă), în calitate de donator şi Municipiul Sighişoara, în calitate de donatar, se va încheia în formă autentică la un Birou notarial din Municipiul Sighişoara.
Art. 3. Se împuterniceşte Primarul Municipiului Sighişoara, domnul Ioan-Dorin Dăneşan, cu semnarea contractului de donaţie, care se va încheia între doamna Braşoveanu Alexandrina (Alina Vodă), în calitate de donator şi Municipiul Sighişoara, în calitate de donatar, prevăzut la art. 2 din prezenta hotărâre.
Art. 4. Cheltuielile necesare şi ocazionate cu încheierea contractului de donaţie, dintre doamna Braşoveanu Alexandrina (Alina Vodă), în calitate de donator şi Municipiul Sighişoara, în calitate de donatar, vor fi suportate de către Municipiul Sighişoara, în baza documentelor justificative.
Art. 5. Ulterior perfectării contractului de donaţie, bunul prevăzut la art. 1 din prezenta hotărâre, va fi cuprins în domeniul public al Municipiului Sighişoara, urmând ca inventarul bunurilor ce aparţin domeniului public al Municipiului Sighişoara să fie completat corespunzător.
Art. 6. Bunul prevăzut la art. 1 din prezenta hotărâre, va fi expus într-un spaţiu adecvat vizionării.
Art. 7. Buna întreţinere şi conservarea lucrării donate sunt în sarcina Municipiului Sighişoara.  
Art. 8. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Economică, Biroul Logistic şi Aprovizionare Tehnico-Materială, Direcţia Administrarea Patrimoniului, Compartimentul Juridic şi doamna Braşoveanu Alexandrina (Alina Vodă).
 Art. 9. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Serviciul Relaţii Publice;

  1 ex. Direcţia Economică;

  1 ex. Biroul Logistic şi Aprovizionare Tehnico-Materială;

  1 ex. Direcţia Administrarea Patrimoniului; 
  1 ex. Compartimentul Juridic;

  1 ex. Doamna Braşoveanu Alexandrina (Alina Vodă).

13 ex. 
A.F./G.V.
